གནད་དོན་འདི་དག་ཐག་གཅོད་བྱེད་པའི་ཐབས་ལམ་གཞན་ཞིག་ནི་སྐད་གཉིས་ལ་བྱང་བའི་མི་རྣམས་ལ་ཞིབ་འཇུག་བྱེད་པ་དེ་ཡིན།ཞིབ་འཇུག་ཁ་ཤས་ཤིག་ལས་སྐད་གཉིས་སྨྲ་མཁན་ཚོས་འཇིག་རྟེན་ལ་འདུ་ཤེས་གང་འདྲ་ཞིག་བསྐྱེད་འགྲོ་བ་དེ་ཁོ་ཚོས་བེད་སྤྱོད་བྱེད་བཞིན་པའི་སྐད་ཡིག་ལ་རག་ལས་འདུག་ཞེས་ར་སྤྲོད་བྱས་འདུག་སྟེ།༢༠༡༠ལོར་ཐོན་པའི་ཉམས་ཞིབ་འཇུག་འབྲས་ཁག་གཉིས་ལས།ཁྱོད་སུ་ལ་དགའ་དང་མི་དགའ་ལྟ་བུའི་གཞི་རྩའི་དྲི་བ་འདྲི་སྐབས།དྲི་ཚིག་གི་སྐད་རིགས་མ་གཅིག་སྐབས་ལན་ཡང་མི་འདྲ་བ་ཐོན་གྱི་ཡོད་པ་གཏན་ཁེལ་བྱུང་ཡོད།ཞིབ་འཇུག་འདི་གཉིས་ཀྱི་གཅིག་ནི་ཧ་ཧྥོལ་ཊི་སློབ་ཆེན་གྱི་ཨཱོ་ལན་ཏཱ་མེ་ནེ་་དང་ཁོང་གི་ཕྱག་རོགས་ཀྱིས་མཛད་པ་དང་།གཅིག་ཤོས་ནི་འཇིའུ་རྒྱལ་ཁབ་་རྒྱལ་ཁབ་གྱི་ནེ་ཅི་ཕུ་་པིན་གོར་ཡཱན་་སློབ་ཆེན་གྱི་ཤཱེ་ཏན་ཛིལ་་དང་ཕྱག་རོགས་ཚོས་ཉམས་ཞིབ་བྱས་པ་ཡིན།ཁོ་ཚོས་འཇིའུ་རྒྱལ་ཁབ་ཀྱི་འཇིའུ་སྐད་དང་ཨ་རབ་སྐད་་གཉིས་སྨྲ་ཐུབ་པའི་མི་ཁག་ཅིག་ལ་ཞིབ་འཇུག་འདི་འདྲ་ཞིག་བྱས་ཏེ།མི་འདི་ཚོ་ལ་བཟང་ངན་ནམ་སྐྱོན་ཡོན་མཚོན་པའི་ཐ་སྙདདང་མི་མིང་མང་པོ་ཞིག་རེ་རེ་བཞིན་བསྒྲགས་པ་དང་།སྐབས་དང་པོར་ཨ་རབ་ཀྱི་མིང་དང་བཟང་བོ་མཚོན་པའི་ཐ་སྙད་བསྒྲགས་ཚེ།མི་ཚོས་འགྲིག་རྟགས་གནོན་དགོས་པ་དང་།འཇིའུ་ཡི་མི་མིང་དང་ངན་པ་མཚོན་པའི་ཐ་སྙད་བསྒྲགས་ཚེ་ནོར་རྟགས་གནོན་དགོས་པ་རེད།སྐབས་གཉིས་པའི་དུས་སུ།ཨ་རབ་ཀྱི་མི་མིང་དང་ངན་པའི་ཐ་སྙད་ཕྱོགས་གཅིག་བྱེད་པ་དང་འཇིའུའི་མི་མིང་དང་བཟང་བའི་ཐ་སྙད་ཕྱོགས་གཅིག་བྱེད་དུ་བཅུག་པ་རེད།ཉམས་ཞིབ་འདི་ཡིས་ད་དུང་ཨ་རབ་སྐད་དང་ཧྥ་རན་སུའི་སྐད་་སྨྲ་བའི་མི་ཚོ་གཅིག་དང་།སི་ཕཱན་སྐད་དང་ཨིན་སྐད་སྨྲ་བའི་མི་ཚོ་གཅིག་ལའང་ཚོད་ལྟ་འདྲ་འདྲ་བྱས་པ་རེད།ཞིབ་འཇུག་པ་ཚོས་སྐད་རིགས་ཆ་རྐྱེན་མི་འདྲ་བ་གཉིས་ཀྱི་ཁྲོད་ནས་མི་གཅིག་གིས་ལན་འདེབས་སྟངས་ལ་ཁྱད་པར་གང་འདྲ་ཞིག་འོང་མིན་བལྟས་པ་ཡིན།།མ་གཞི་ཚོད་ལྟ་འདི་ནི་མི་ཡི་བསམ་བློའི་ཁྲོད་ནས་རང་བྱུང་དང་རིགས་རྒྱུད་ལ་བཅིངས་པའི་འདུ་ཤེས་སྣ་ཚོགས་དེ་གང་ལྟར་རྒྱུ་བཞིན་ཡོད་པ་གསལ་རྟོགས་བྱེད་ཐབས་ཡོངས་གྲགས་ཅན་ཞིག་ཡིན་ནོ།།།།